दिल्ली: राजीव चौक स्टेशन पर युवक ने की खुदकुशी की कोशिश, मेट्रो के आगे लगाई छलांग  
येलो लाइन पर मेट्रो सेवा बाधित
घायल युवक को पुलिस ने अस्पताल में कराया भर्ती
पुलिस कर रही है मामले की जांच
दिल्ली मेट्रो (Delhi Metro) के राजीव चौक स्टेशन पर मंगलवार सुबह एक युवक ने खुदकुशी की कोशिश की. पुलिस के अनुसार युवक ने प्लेटफॉर्म नंबर तीन पर आ रही मेट्रो (Delhi Metro) के आगे छलांग लगाई. घटना में युवक गंभीर रूप से घायल हो गया है. जिसे बाद में अस्पताल में भर्ती कराया गया है. पुलिस (Delhi police) की शुरुआती जांच में पता चला है कि युवक की उम्र 45 साल के आसपास की है, हालांकि अभी तक उसकी पहचान नहीं की जा सकी है. साथ ही यह भी नहीं पता चला सका है कि आखिर युवक ने मेट्रो (Delhi Metro) के आगे छलांग क्यों लगाई. पुलिस (Delhi police) फिलहाल इस पूरे मामले की जांच कर रही है.
 
#Delhi: Service temporarily disrupted on Delhi Metro's Yellow Line from Rajiv Chowk towards HUDA City Centre due to a person on the track. Train service is running normally from Rajiv Chowk towards Samaypur Badli. pic.twitter.com/4rsqt2xiKp
 
दिल्ली मेट्रो के अनुसार इस घटना के बाद हुडा सिटी सेंटर की तरफ जाने वाली मेट्रो की सेवा बाधित हुई है.  इसकी वजह से आम यात्रियों को खासी दिक्कत हो रही है. गौरतलब है कि मेट्रो के आगे खुदकुशी करने की कोशिश का यह कोई पहली घटना नहीं है. इससे पहले ऐसा ही एक मामला पिछले साल आया था. अपनी पत्नी के अवैध संबंधों से परेशान और हताश एक वरिष्ठ नागरिक ने दिल्ली मेट्रो ट्रेन के आगे कूदकर आत्महत्या कर ली थी.
घटना जीटीबी नगर मेट्रो स्टेशन की थी. उस दौरान पुलिस ने बताया था कि शाम 3:20 बजे एक वरिष्ठ नागरिक ने ट्रेन के प्लेटफॉर्म नंबर एक पर ट्रेन के आगे छलांग लगा दी. मृतक की पहचान 60 वर्षीय बनारसी दास के रूप की गई थी. एक वरिष्ठ पुलिस अधिकारी ने बताया था कि आदर्श नगर निवासी बनारसी दास को बाबू जगजीवन राम अस्पताल ले जाया गया, जहां उसकी मौत हो गई थी.